Lista e filmave të Walt Disney Animation Studios

Walt Disney Animation Studios është një studio amerikane e animacionit me seli në Burbank, Kaliforni, dhe dikasteri i filmit të animuar të Kompanisë Walt Disney. Shprehja “**klasikët e Disney-t**” cakton filmat kinematografikë vizatimorë të prodhuar nga kinostudioja Walt Disney Animation Studios (e njohur paraprakisht me emrin “Walt Disney Feature Animation” dhe më parë si “Walt Disney Productions”). 

Studioja ka prodhuar 63 filma duke nisur me *Borëbardhën dhe Shtatë Xhuxhat* më 1937 dhe deri te *Moana 2* më 2024, dhe shpërndan mesatarisht një ose dy filma në vit. Shumica e Klasikëve është e bazuar në vepra paraekzistuese (romane, përralla, shfaqje).

Me fillimin e shekullit XXI, koncepti i “klasikëve të Disney-t” është bërë gjthnjë e më shumë i lëkundshëm. Shumë filma nuk janë më të frymëzuar nga përrallat dhe romanet; për më tepër, për shumë filma teknika e përdorur është CGI, që nga viti 1995 veçonte filmat e Pixar-it. Filmografia, e zyrtarizuar më 2008 pas disa dekadash debatesh dhe renditjesh të gabuara, dhe e përsëritur prapë në një video kremtuese më 2010, përmban filma me metrazh të gjatë dhe të mesëm (më i gjati është *Fantazia* me 126 minuta, dhe më i shkurtri është *Saludos Amigos* me 42 minuta) dhe filma me teknika të ndryshme (duke përfshirë edhe disa me copëza të xhiruara drejtpërsëdrejti).

Filmi *Make Mine Music* është i vetmi i paqasshëm në platformën Disney+. 

## Lista e plotë 
* *Borëbardha dhe Shtatë Xhuxhat* (*Snow White and the Seven Dwarfs*), 1937
* *Pinoku* (*Pinocchio*), 1940
* *Fantazia* (*Fantasia*), 1940
* *Dumbo*, 1940
* *Bambi*, 1942
* *Saludos Amigos*, 1943
* *The Three Caballeros*, 1945
* *Make Mine Music*, 1946
* *Bongo dhe Tre Aventurierët (Fun and Fancy Free),* 1947
* *Melody Time*, 1948
* *The Adventures of Ichabos and Mr. Toad*, 1949
* *Hirushja* (*Cinderella*), 1950
* *Liza në Botën e Çudirave* (*Alice in Wonderland*), 1951
* *Aventurat e Piter Panit* (*Peter Pan*), 1953
* *Lili dhe Endacaku* (*Lady and the Tramp*), 1955
* *Bukuroshja e Fjetur* (*Sleeping Beauty*), 1959
* *101 Dalmatët* (*One Hundred and One Dalmatians*), 1961
* *Shpata në Gur* (*The Sword in the Stone*), 1963
* *Libri i Xhunglës* (*The Jungle Book*), 1967
* *Macet Aristokrate* (*The Aristocrats*), 1970
* *Robin Hud* (*Robin Hood*), 1973
* *Uini Puh: Aventurat e Shumta* (*The Many Adventures of Winnie the Pooh*), 1977
* *The Rescuers*, 1977
* *Dhelpra dhe Zagari* (*The Fox and the Hound*), 1981
* *Kazani i Zi* (*The Black Cauldron*), 1985
* *Bazili, Miu Detektiv* (*The Great Mouse Detective*), 1986
* *Oliveri dhe Shokët* (*Oliver & Company*), 1988
* *Sirena e Vogël* (*The Little Mermaid*), 1989
* *Bianka dhe Berni në Tokën e Kangurëve* (*The Rescuers Down Under*), 1990
* *E Bukura dhe Bisha* (*Beauty and the Beast*), 1991
* *Aladini* (*Aladdin*), 1992
* *Mbreti Luan* (*The Lion King*), 1994
* *Pokahontas* (*Pocahontas*), 1995
* *Kurrizoja i Notre-Damit* (*The Hunchback of Notre Dame*), 1996
* *Herkuli* (*Hercules*), 1997
* *Mulan*, 1998
* *Tarzani* (*Tarzan*), 1999
* *Fantasia 2000*, 1999
* *Dinozauri* (*Dinosaur*), 2000
* *Çmenduritë* *e* *Perandorit* (*The Emperor’s New Groove*), 2000
* *Atlantis: Mbretëria e Humbur* (*Atlantis: The Lost Empire*), 2001
* *Lilo dhe Stiç* (*Lilo & Stich*), 2002
* *Planeti i Thesarit* (*Treasure Planet*), 2002
* *Vëllai Ari* (*Brother Bear*), 2003
* *Shtëpia në Fushë* (*Home on the Range*), 2004
* *Chicken Little*, 2005
* *Takimi me Robinsonët* (*Meet the Robinsons*), 2007
* *Bolt*, 2008
* *Princesha dhe Bretku* (*The Princess and the Frog*), 2009
* *Rapanzëll* (*Tangled*), 2010
* *Arushi Puh* (*Winnie the Pooh*), 2011
* *Ralf shkatërruesi* (*Wreck-it Ralph*), 2012
* *Mbretëresha e Dëborës* (*Frozen*), 2013
* *6 heronjtë* (*Big Hero 6*), 2014
* *Zootropolis: Qyteti i kafshëve* (*Zootopia*), 2016
* *Moana: Në Kërkim të Ishullit Mitik* (*Moana*), 2016
* *Ralfi Thyen Internetin* (*Ralph Breaks the Internet*), 2018
* *Mbretëresha e Dëborës II* (*Frozen II*), 2019
* *Raja dhe Dragoi i Fundit* (*Raya and the Last Dragon*), 2021
* *Encanto*, 2021
* *Strange World*, 2022
* *Fuqia e Dëshirave* (*Wish*), 2023
* *Moana 2*, 2024

## Shënime